Document ID: /roh_data/filtered/fineweb-2-filterrobots_roh.jsonl.gz/17889

Temuco
Temuco è ina citad e vischnanca e la chapitala da la provinza da Cautín e da la región de Araucanía en il sid dal Chile. La citad è situada 670 km en il sid da Santiago, en il center da la regiun moderna d'Araucanía e da l'Araucanía istorica, la terra dals Mapuche ch'han resistì a la conquista spagnola.
Temuco è vegnì fundà dal militar chilen sin territori mapuche il 1881 durant l'occupaziun da l'Araucanía ed è svelt daventà ina da las principalas citads dal Chile. Temuco è creschì sco consequenza dal boom da muvel, furment e selvicultura che la champagna enturn la citad ha fatg tras dal 1890 fin ils onns 1940. Ils poets Gabriela Mistral e Pablo Neruda, purtaders dal Premi Nobel, han vivà in tschert temp a Temuco.
La situaziun centrala da Temuco en l'Araucanía cun access facil a las vals da las Andas e la costa fan la citad in center per activitads d'agricultura, allevament e selvicultura ma er in center da communicaziun e commerzi per bleras vischnancas pitschnas da l'Araucanía.
Colliaziuns[modifitgar | modifitgar il code]
- Pagina-web da la vischnanca da Temuco (spagnol)